nb it es en tr da da da da da en en es da de en hbs_lat sv da sv da es nb da da da da nb en fi ar da da da da de en nl da en nb da da da da da da da da da da da da da de en en da da da da sv en da en da da da da nb en
Jeg er vokset op med fotografi … og kan ganske enkelt ikke huske, at jeg en dag pludselig tænkte, at jeg ville være fotograf. Det kom snigende, jeg trivedes i det, havde ideerne – og fik gennem min faglige uddannelse den ballast, der er så afgørende for at blomstre i faget.
Hvad fascinerer dig mest ved fotografering?
At fange det unikke udtryk … i et mix af kreativitet, fornyelse og godt kvalitetshåndværk.
Portrætter! Det er der slet ingen tvivl om! Jeg elsker at arbejde med mennesker – i ALLE aldre – og give dem en god oplevelse. Hver alder sin charme, sine muligheder og begrænsninger. Jeg trives med det uforudsigelige … og mennesker foran et kamera ER uforudsigelige. Sommetider bliver de sværeste opgaver de nemmeste – og omvendt … det udfordrer og fascinerer mig!
Hvad karakteriserer for dig et godt portræt?
Det enkle og stilrene – hvor personligheden i centrum uden for mange rekvisitter, som stjæler fokus fra det unikke, naturlige udtryk.
Og ikke mindst at portrættet er ”langtidsholdbart” – at det tåler at hænge i hjemmet og tilføre personlig stil i mange år.
Hvordan er din egen personlighed som fotograf?
Min legende og glade tilgang til fotografering! Mange års erfaring har vist mig, at hvis vi ”leger”, så bliver billederne umiddelbare og spontane. Som mennesker er vi sjældent i fokus i længere tid af gangen – det er uvant! Min opgave er, at skabe en afslappet stemning, der gør, at mine kunder nyder at ”være på” og i fokus – og går herfa med en rigtig god fornemmelse i maven.
Hvad inspirerer dig i dit arbejde som fotograf?
At lege med mine egne, private projekter, som ikke har en ”dagsorden” – og som ikke skal deles med andre. De projekter er – sammen med åbne øjne og ører – med til at inspirere og skabe fornyelse.
Vil du modtage vores nyhedsbrev?
BØRN, SØSKENDE OG FAMILIER (2)
TIPS & TRICKS (1)
Restaurering af gamle fotos. Bevar dine minder digitalt.
FOTOGRAFERING AF KÆLEDYR: 3 TIPS
HVORDAN ER DET LIGE, DU SER UD??
BRYLLUPSFOTOS … I SMUKT LYS
BABYFOTOGRAFERING: TE FIRST YEAR
Copyright © 2022 · studio64.dk